Nina Hoss

D **Nina Hoss** (* 7. Juli 1975 z Stuegert) isch e dytschi Theater- un Film-Schauspiileri.

## Lääbe
D Nina Hoss stammt us eme linke Elterehuus. Ire Vater Willi Hoss isch Gweerkschafter un Bolitiker (Mitgliid vum Bundesdaag, Di Griene) gsii, d Mueter Heidemarie Rohweder isch iileri am Stuegerter Staatstheater un speeter Intendanti vu dr Wirttebärgische Landesbiini Esselenga. D Nina Hoss isch uf d Merz-Schuel z Stuegert gange. Mit siibe Joor het si Heerspiilrolle gschwätzt, mit 14 isch si s eerscht Mool uf dr Theaterbiini gstande.

No dr Schuel het si anne 1995 aafange Schauspiil studiere an dr Hochschuel fir Schauspiilchunscht „Ernst Busch“ z Berlin, im nämlige Joorgang wie dr Lars Eidinger, d Fritzi Haberlandt, drDevid Striesow un dr Mark Waschke. Dur ire Filmdebüt no im nämlige Joor in s Joseph Vilsmaiers Drama *Und keiner weint mir nach* isch dr Bernd Eichinger uf si ufmeerksam woore. Är het di doomoolig Schauspiilschueleri 1996 fir d Hauptroll vu dr Rosemarie Nitribitt in sym TV-Remake vum 1950er-Joor-Erfolg *Das Mädchen Rosemarie* engaschiert. Fir dr Part vu dr Frankfurter Eedelproschtituierte het si ai Joor speeter bi dr Vergaab vu dr Guldine Kamera dr Bryys as „Beschti Noowugsschauspiileri“ gwunne. Dr Thomas Langhoff het si 1998 vu dr Schauspiilschuel ewäg an s Dytsch Theater Berlin engasciert. Mer het si deert unter anderem as Greefi Orsina in s Lessings *Emilia Galotti* un in s Schillers *Don Karlos* chenne sääne. Fir iri Interpretazioon vu dr Titelroll in s Euripides’ *Medea* het si di Dytsch Akademy vu dr Darstellende Chinscht 2006 mit em Gertrud-Eysoldt-Ring uuszaichnet. Dernääbe het si am Berliner Ensemble gspiilt un isch anne 2005 d Buhlschaft im *Jedermann* bi dr Salzburger Feschtspiil gsii.

Fir d Hauptrolle in dr Fäärnseefilm *Toter Mann* (2002) un *Wolfsburg* (2003), wu iri langjeerig Zämenaarbet mit em Reschisseer Christian Petzold grindet het, , isch si baidi Mool mit em Adolf-Grimme-Bryys uuszaichnet woore. Mit s Doris Dörries Kumeedi *Nackt* un s Hermine Huntgeburths Afrika-Epos *Die weiße Massai* isch si au imkumerziälle Kino erfolgryych gsii. D Titelroll in dr Buechverfilmig *Die weiße Massai*, em mit iber zwoo Millioone Zueschauer maischtbsuechte dytsche Film 2005, het ere dr Bayerische Filmbryys as beschti Daarschtellerin yybroocht.

Anne 2006 het si in s Christian Petzolds Drama *Yella* d Titelfiguur vun ere junge Frau us ere oschtdytsche Chlaistadt gspiilt, wu noch ere gschyterete E eire Glick im Weschte suecht. Doderfir isch d Hoss 2007 uf dr Filmfeschtspiil vu Berlin mit em Silbrige Bäär as „Beschti Daarschtelleri“ geert woore – si isch doderby dr speetere Oscar-Bryysdreegeri Marion Cotillard *(La vie en rose)* voorzooge woore. Moonet sppeter het si fir *Yella* au dr Dytsch Filmbyys 2008 iberchuu.

Anne 2008 het d Hoss zum vierte Mool mit em Christian Petzold zämegschafft, bim Spiilfilm *Jerichow*. S Drama handlet vun eme Soldaat, wu vu Afghanistan haim chunnt un si uf e Affäre mit ere ghyrootene Frau yylosst. Dr Film, wu mer in andere Rolle dr Benno Fürmann un d Hilmi Sözer cha sääne, isch 2008 in 65. Filmfeschtspiil vu Venedig yyglaade woore. Im nämlige Joor het si unter dr Reschy vum Max Färberböck d Roll vu dr *Anonyma* im glyychnamige Film gspiilt, wu s Schicksal vun ere Frau verzellt, stellverdrättend fir uuzellige in dr letschte Dääg vum Zweete Wältchrieg vergwaltigte Fraue. 

In eme Interview mit Galore Ändi 2008 het d Hoss, drotz ire vyle Engaschmänt unErfolg deete d Filmproduzänt un d Reschiseer allno uf irem Casting vor e Filmbsetzig.

Anne 2011 isch si in d Wettbewäärbsschüüri vu dr 61. Internationale Filmfeschtspiil vu Berlin gruefe woore. Wider dr Reschy vum Christian Petzold het si d Titelroll im Spiilfilm *Barbara* ibernuu, wu in dr DDR aagsiidlet isch un ai Joor speeter uf dr Berlinale bryysgchreent wooren isch. Fir iri Daarstellig vun ere Chinderdokteri, wu unter ständiger Stasi-Bedrooig iri Fluucht in Weschte blaant, isch d Hoss fir dr Europäisch Filmbryys 2012 nominiert woore. Mit ire negschte Filmaarbet, em Thomas Arslan sy Weschtern *Gold*, isch si 2013 wider im Wettbewäärb vu dr Berlinale verdrätte gsii.

No 15-jeerigem Engagschmänt am Dytsche Theater isch d Hoss zur Spiilzyt 2013/2014 z Berlin an d Schaubiini am Lehniner Blatz gwägslet, wu si dr Laiter Thomas Ostermeier vun ere syt dr gmainsaame Zyt an dr Ernst-Busch-Hochschuel chännt.

Anne 2014 het si mit dr britische Band Manic Street Preachers s Lied *Europa geht durch mich* ufgnuu. Im Juni 2014 isch sim it dr Band bim Glastonbury Festival ufdrätte. Bis 2017 het si au in ere Nääberoll di dytsch BND-Mitarbaiteri *Astrid* in dr US-Spionaschserie *Homeland* gspiilt.

Anne 2016 sich d Hoss in d Wettbewäärbsschüüri vu dr 73. Internazionaale Filmfeschtspiil vu Venedig gruefe woore. Ai Joor speeter het si in s Volker Schlöndorffs änglischsproochigem Spiilfilm *Rückkehr nach Montauk* näb em Stellan Skarsgård di wyybli Hauptroll ibernuu. 2019 isch si yyglaade woore, Mitgliid in dr Academy of Motion Picture Arts and Sciences z wääre, wu dr Oscar verleit.

2020 isch si wider fir dr Europäisch Filmbryys nominiert woore fir d Titelroll im Familiedrama *Schwesterlein*.

2025 isch d Hoss z New York in *The Cherry Orchard* vum Anton Tschechow (Inszenierig: Benedict Andrews) uf dr Biini gstande. D Produktion vum Donmar Warehouse Theater het me im Johr vorhär scho z London chenne sää.

## Privaat
D Hoss läbt z Berlin un isch mit em britische Musikproduzänt Alex Silva ghyrote.

## Sozial un bolitisch Engaschmänt
D Nina Hoss unterstitzt d Akzioon *Deine Stimme gegen Armut*. Si isch derzue Terre des Femmes-Bootschafteri un engaschiert si gege d Bschnyydi vu Fraue un Maidli, si saait: „Für mich ist Genitalverstümmelung Folter, eines der schlimmsten Verbrechen, die im Namen der sogenannten Ehre auf dieser Erde geschehen. Ich träume davon, dass es möglich sein wird, diese Form der Herrschaft über Frauen aufzugeben.“ Wie scho ire Vater engaschiert si d Hoss fir d Schutz vum Räägewald z Brasilie un fir d Indio, wi deert lääbe.

In dr Joor 2004 un 2010 hän di Griene d Nina Hoss in d Bundesversammlig fir d Waal vum Bundesbresidänt gschickt.

## Filmografy
### Kino

* 1996: Und keiner weint mir nach (Reschy: Joseph Vilsmaier)
* 1998: Liebe deine Nächste! (Reschy: Detlev Buck)
* 1998: Feuerreiter (Reschy: Nina Grosse)
* 1999: Der Vulkan (Reschy: Ottokar Runze)
* 2002: Nackt (Reschy: Doris Dörrie)
* 2002: Epsteins Nacht (Reschy: Urs Egger)
* 2005: Die weiße Massai (Reschy: Hermine Huntgeburth)
* 2006: Hannah (Reschy: Erica von Moeller)
* 2006: Elementarteilchen (Reschy: Oskar Roehler)
* 2007: Yella (Reschy: Christian Petzold)
* 2007: Das Herz ist ein dunkler Wald (Reschy: Nicolette Krebitz)
* 2008: Die Frau des Anarchisten (Reschy: Marie Noëlle un Peter Sehr)
* 2008: Anonyma – Eine Frau in Berlin (Reschy: Max Färberböck)
* 2009: Jerichow (Reschy: Christian Petzold)
* 2010: Wir sind die Nacht (Reschy: Dennis Gansel)
* 2011: Fenster zum Sommer (Reschy: Hendrik Handloegten)
* 2012: Barbara (Reschy: Christian Petzold)
* 2013: Gold (Reschy: Thomas Arslan)
* 2014: A Most Wanted Man (Reschy: Anton Corbijn)
* 2014: Phoenix (Reschy: Christian Petzold)
* 2016: Geschichte einer Liebe – Freya (Reschy: Antje Starost)
* 2017: Rückkehr nach Montauk (*Return to Montauk*, Reschy: Volker Schlöndorff)
* 2019: Pelikanblut (Reschy: Katrin Gebbe)
* 2019: Das Vorspiel (Reschy: Ina Weisse)
* 2020: Schwesterlein]] (Reschy: Stéphanie Chuat, Véronique Reymond)
* 2022: The Contractor]]  (Reschy: Tarik Saleh)
* 2022: Tár (Reschy: Todd Field)
* 2023: Erwarte nicht zu viel vom Ende der Welt (Reschy: Radu Jude)
* 2024: Tandem – In welcher Sprache träumst Du? (*Langue Étrangère*, Reschy: Claire Burger)
* 2025: Zikaden
* 2025: Hedda (Reschy: Nia DaCosta)


### Fäärnsee

* 1996: Das Mädchen Rosemarie (Reschy: Bernd Eichinger)
* 2000: Die Geiseln von Costa Rica (Reschy: Uwe Janson)
* 2002: Toter Mann (Reschy: Christian Petzold)
* 2003: Wolfsburg (Reschy: Christian Petzold)
* 2004: Bloch –Schwestern (Fäärnseeserie, Reschy: Edward Berger)
* 2014–2017: Homeland (Fäärnseeserie, 12 Episode)
* 2019: Criminal: Deutschland (Fäärnseeserie, Folge 3 *Claudia*) 
* 2020: Schatten der Mörder – Shadowplay (Fäärnseeserie)
* 2022: Tom Clancy’s Jack Ryan (Fäärnseeserie)


### Filmporträt
* 2003: *Abgeschminkt: Nina Hoss beobachtet von Johanna Schickentanz.* (15 Min.)
* 2009: *Mein Leben – Nina Hoss.* (Reschy: Lilly Engel, 43 Min.)

## Theater

* 1989: *Ich lieb' dich, ich lieb' dich nicht*, Theater im Weschte, Stuegert
* 1991: *Häuptling Abendwind*, Theater im Weschte, Stuegert
* 1997: *Happy End*, Hochschuel fir Ernst-Busch-Schuel Berlin
* 1997: *Black Rider*, Landesbiini Esslenga
* 1997: *Drei große Frauen*, Landesbiini Esslenga
* 1998: *Torquato Tasso*, Dytsch Theater Berlin
* 1999: *Der Mann, der noch keiner Frau Blöße entdeckte*, Dytsch Theater Berlin
* 1999: *Minna von Barnhelm*, Dytsch Theater Berlin
* 1999: *Der blaue Vogel*, Dytsch Theater Berlin
* 2000: *Don Karlos*, Dytsch Theater Berlin
* 2000: *Verratenes Volk*, Dytsch Theater Berlin
* 2001: *Emilia Galotti*, Dytsch Theater Berlin
* 2001: *Zigarren*, Berliner Ensemble
* 2002: *Unerwartete Rückkehr*, Berliner Ensemble / Schauspiiöhuus Bochum
* 2003: *Einsame Menschen*, Dytsch Theater Berlin
* 2003: *Leonce und Lena*, Berliner Ensemble
* 2005: *Faust II*, Dytsch Theater Berlin
* 2005: *Jedermann*, Salzburger Festspiele
* 2005: *Minna von Barnhelm*, Dytsch Theater Berlin
* 2006: *Medea*, Dytsch Theater Berlin
* 2007: *Die Fledermaus*, Dytsch Theater Berlin
* 2008: *Groß und klein*, Dytsch Theater Berlin
* 2008: *Die Präsidentinnen*, Dytsch Theater Berlin
* 2009: *Der einsame Weg*, Dytsch Theater Berlin
* 2009: *Öl* (Lukas Bärfuss), Dytsch Theater Berlin
* 2010: *Was ihr wollt*, Schauspiilhuus Züri
* 2010: *Kinder der Sonne*, Dytsch Theater Berlin
* 2011: *Tape*, Dytsch Theater Berlin
* 2012: *Der Kirschgarten*, Dytsch Theater Berlin
* 2013: *Hedda Gabler*, Dytsch Theater Berlin
* 2014: *Die kleinen Füchse – The little foxes*, Schaubiini am Lehniner Platz, Berlin
* 2015: *Bella Figura* (Yasmina Reza), Schaubiini am Lehniner Platz 
* 2017: *Rückkehr nach Reims*, Schaubiini am Lehniner Platz
* 2024: *The Cherry Orchard*, Donmar Warehouse, London
* 2025: *The Cherry Orchard*, St. Ann's Warehouse, New York


## Heerbiecher
Glääse vu dr Nina Hoss:
* Tad Williams: *Otherland.* der hörverlag 2004, ISBN 978-3-86717-131-1.
* Friedrich Schlegel: *Lucinde.* herzrasen, Berlin 2005, ISBN 978-3-86604-191-2.
* Irène Némirovsky: *Der Ball.* Random House Audio, Brigitte Hörbuch-Edition 2006, ISBN 3-86604-191-8.
* Marguerite Duras: *Der Liebhaber.* der hörverlag, München 2006, ISBN 978-3-89940-755-6.
* Hans Christian Andersen: *Die kleine Seejungfrau.* Esslinger Verlag J. F. Schreiber 2008, ISBN 978-3-480-22370-1.
* Dara Horn: *Die kommende Welt.* Der Audio Verlag, 2009, ISBN 978-3-89813-842-0.
* Henry D. Thoreau: *Über die Pflicht zum Ungehorsam gegen den Staat. Civil Disobedience.* – Hörbuch Hamburg 2012, ISBN 978-3-89903-390-8
* Tania Blixen: *Jenseits von Afrika*. der Hörverlag, München 2015, ISBN 978-3-8445-1367-7
* Harper Lee: *Gehe hin, stelle einen Wächter*. der Hörverlag, München 2015, ISBN 978-3-8445-1980-8
* Sylvia Plath: *Die Glasglocke*. Der Audio Verlag, Berlin 2020, ISBN 978-3-7424-1674-2

## Uuszaichnige
* 1997: DIVA-Award (Dytsche Videobryys)
* 1997: Guldeni Kamera 1996 (Lilli-Palmer-Gedäächtniskamera) as beschti Noowugsschauspiileri
* 1999: World-Film-Festival-Bryys as beschti Daarstelleri fir iri Roll in *Der Vulkan*
* 2000: Dytsche *Shooting Star* vum europäische Film
* 2003: Adolf-Grimme-Bryys, Daarstellig (Fiktion & Unterhaltig) in *Toter Mann* (zäme mt em Christian Petzold, em Hans Fromm un em Sven Pippig)
* 2005: Adolf-Grimme-Bryys mit Gold, Daarstellig (Fiktion & Unterhaltig) in *Wolfsburg* (zäme mit em Benno Fürmann un em Christian Petzold)
* 2006: *27. Bairische Filmbryys 2005,* Daarstellerbryys wyybli fir iri Roll in *Die weiße Massai*
* 2006: *Berliner Bär* (B.Z.-Kulturbryys)
* 2007: 21. *Gertrud-Eysoldt-Ring* 2006 fir iri Titelroll in *Medea* am Dxtsche Theater Berlin
* 2007: *Silbrige Bär* fir iri Hauptroll in *Yella*
* 2008: *DIVA-Award* – *Schauspiileri vum Joor*
* 2008: *Dytsche Filmbryys* fir iri Hauptroll in *Yella*
* 2008: *Jupiter* in dr Kategory: Beschti dytschi Daarstelleri *(Yella)*
* 2008: *Bryys fir Schauspilchunscht* bim Feschtival vum dytsche Film mit em Devid Striesow
* 2009: 11. *Bremer Filmbryys*
* 2009: Verdienschtmedaille vum Land Baade-Wiirttebäärg
* 2010: Verdienschtoorde vum Land Berlin
* 2012: Stäärn uf em *Boulevard der Stars* z Berlin
* 2012: *Bryys vu dr DEFA-Stiftig fir dFeerderig vu dr dytsche Filmchunscht*
* 2013: Verdienschtchryz am Band vu dr Bundesrepublik Dytschland
* 2017: Schauspiilbryys *Die Europa* vum Internazionaale Filmfeschtival Braunschweig
* 2019: *Silbrigi Muschle* as *Beschti Schauspiileri* bim Festival Internacional de Cine de San Sebastián fir *Das Vorspiel*
* 2019: *Douglas-Sirk-Bryys*
* 2020: *Hannelore-Elsner-Bryys*
* 2020: *Günter-Rohrbach-Filmbryys – Darstellerbryys* für *Pelikanblut*
* 2022: *International Actors Award* bim Film Festival Cologne

## Literatur
* Manfred Hobsch, Ralf Krämer, Klaus Rathje: *Filmszene D. Die 250 wichtigsten jungen deutschen Stars aus Kino und TV.* Schwarzkopf & Schwarzkopf, Berlin 2004, ISBN 3-89602-511-2, S.&nbsp;190 ff.
* Rainer Rother: *Nina Hoss – Ich muss mir jeden Satz glauben: Ein Porträt.* Henschel, Berlin 2009, ISBN 3-89487-602-6.
* *Ich wollte immer auf die Bühne.* In: *Galore*, 46, Dezämber 2008; Interview.
* Karin Theis-Sina: *Nina Hoss. Schauspielerin*. In: Lauter Frauen. Aufgespürt in Baden-Württemberg. 47 Porträts, Stuttgart: Theiss 2000, ISBN 3-8062-1525-1, S. 71–74.

## Weblink

* 
*  (mit Fotogalery)
* d Nina Hoss bim Ensemble vu dr Schaubiini
* Agenturprofil bi dr Agentur Players
* *[https://taz.de/Nina-Hoss-erhaelt-Bremer-Filmpreis/!5169495/ Laudatio für Nina Hoss]* vum Rainer Rother zue dr Verleiig vum Bremer Filmbryys 2009

## Fueßnote